

THEOLOGICAE THESES 

D E 

MESSIAE REGNO 

SUB AUGUSTISSIMIS AUSPICIIS SS. D. N. 

S E X T I 

PONT. OPT. MAX. 

R. P. D. LAURENTIO PROSPERO BOTTINIO 

JAC. CONS1ST. ADVOCAT. ET ROM. ARCH1G. RECT. DEPUT. 

^T^T^VE^TE 

A FELICE L. B. A KERSSENBROCK ( 

DIaECESIS MONASTERI ENSIS 

COLLEGII GERMANICI ALUMNO 

PUBLICE AD DEFENDENDUM PROPOSITAE. 



ROMAE MDCCLXXXIV. 


APUD ALOYSIUM PEREGO SALVIONI 

TYPOGRAPH. VATICANUM IN ARCHIG. ROM. 


SUPERIORUM PERMISSU. 



Digitized by Google 








Digitized by Google 


2. 


BEATISSIME PATER 


Alsarum omnium o- 
pinionum, errorum- 
que humanorum , BEATISSIME 
PATER , quibus , confidens sibi mi- 

serorum mortalium fuperba imbecil. 
- litas , implicat faepe fe , et a divi- 
nitus tradita religione , quae vera 
una est , insane aberrat; haud fcio, 
an illi cumprimis perniciosissimi re- 
cte aestimantibus videri debeant , 
quibus Ecclesiae instituta divinitus , aut 
compositio , aut stabilitas , aut po- 
testas , quocumque demum modo, 
sollicitatur . In caeteris enim rebus , 
quamvis majoribus , gravioribusque 
ipsis sua fponte , quamquam pericu- 
lose erratur ; manet tamen brevis , 
atque expedita agnoscendi , repudian- 
dique erroris via , quamdiu non ju- 
gum abjicitur Ecclesiae authoritatis ; 
cujus momento certissimo , atque 
firmissimo ab inani veri specie ani- 

mus 

mus ; ad ^solidam veritatem . . reducar 
tur . : Itaque Ecclesiam scilicet vi- 
demus in sacris litteris columnam i 

A ^ V 'r ' 

et firmamentum c Veritatis esse appel- 
latam ; contra vero arce hac seu re- 
tinendae seu repetendae Veritatis., 
deserta y. aut notione • ejus apud .se 
quisquam tahquam ; obductis 1 caligine 
quadam tenebris implicata , aversis- 
-que ab ea oculis i, quo demum mo- 
do referri rin viam possit , sibi, ipsi 
; relictus ,. hoc est arroganti suae Ievi- 
-tati ? 'Qua postquam a vero quod te- 
nebat , abduci , se passus est ; quan- 
to deinceps longius auferri , atque abri- 
pi necesse erit :s2Ineka via digressum 
ductore autem repudiato ? Qua e quum 
ita sint , profecto et ad sanctissimae 

cu- 




VI, 


custodiam' religionis , et ad animo- 
rum sempiternam salutem tuendam 
permagni interest , placita , opinio- 
nesque de Ecclesia , quae novi ali- 
quid afferant , singulari studio , cu- 
raque considerari , versari , expendi , 
ne quid forte invehatur tectum , quod 
ad Ecclesiae ipsius constitutionem, aut 
authoritatem apud imprudens vulgus 
obscurandam , debilitandamque perti- 
nere videatur . Quo ex numero no- 
varum opinionum quum ea ferretur, 
quae esset de ecclesia ex gentibus ali- 
quando extinguenda, cui ex circum- 
cisione ecclesia sit successura , eaque 
opinio haud itajnutf&s ante annos or- 
ta , tamen patronos nacta jam latius 
serperet : existimavimus , quum ex 

po- 


. f 


Jh 


■ rn 

polemicae Theologiae Schola, atque 
ex ; hebraicae linguae privato studio* 
publicam essemus exercitationem , mo- 
re majorum instituturi , commodissi- 
me nos esse ; facturos , si hanc ipsam 
operam in decentis istius' serpentisque 
opinionis examen conferremus . Mihi 
vero , BEATISSIME PATER , ;qui 
defendendarum de ea re- publice thesium 
onus in me suscepissem , nihil potuit 
seu optatius ,;seu honorificentius ob- 
tingere , quam ut scholastico hoc mu- 
nere sub augustissimis amplissimi -san- 
ctimique Tui nominis ; auspiciis - fun- 
gerer . Nam tit hniittam nunc causas 
illas communes christianae reipubli- 
cae inculcare , et innumera quoque 
erga nos beneficia recensere , quam- 

quam 


VIII • 


quam ea sunt et ad Christiani ani- 
mi sensum /dulcissima , et ipsa sua 
magnitudine amplissima , jucundissi- 
maque ad dicendum : ego in ponti- 
ficio hoc Collegio studiorum decurso 
spatio , disciplinisqiie ecclesiasticis in- 


stitutus , reversurus nunc jam in pa- 
triam , debeo sane in magna parte fe- 
licitatis ponere j occasionem imihi , 
facultatemque esse datam testandi si- 
gnificatione hac ipsa grati/, devincti- 
que beneficiis : tuis animi quibus hoc 
ipsum Collegium , hoc est, non me, 
meosque Collegas' 'modo , sed> jpsas 


late. Germaniae- Ecclesias - : tibi in om- 


nem successionem temporum obstrin- 
xisti * Hujus nimirum cumulatissimae 
copiae parandi Alumnos , qui sibi , ac 

Re- 


- «' • 


IX 


Religioni sanctissimae navent alii ex a- 
li is perpetuam operam . Ecclesiae eae- 
dem , Gregorium quidem XIII. autho- 
rem , reliquos autem post eum Pontifi- 
ces tutores , atque patronos. Te ve- 
ro , BEATISSIME PATER', 
conservatorem , • amplificatoremque 
norunt , praeque se palam ferunt , 
ac profitentur . Quamquam longe in- 
feriora hac magnitudine Tua sunt, 
tuisque meritis , BEATISSIME PA- 
TER , humana laus , et praedicatio 
hominum , et mortalium debitio gra- 
tiae ; quae tametsi justissima , tamen 
non pluris sunt , quam ii , a quibus 
proficiscuntur. Illa vero digna Te, et 
excelsissimo isto omnium quem divina 
Voluntate adeptus tenes , loco , qui- 

b bus 

bus divinae Religionis fructus utilita- 
tis inaestimabilis continetur , Dei cul- 
tus publicus sancte et cum dignitate 
obeundus , salus hominum sempiter- 
na , ecclesiasticis tam multis perfungen- 
dis muneribus ex doctrinae facultate, 
et cum exempli authoritate , abun- 
de curanda : in quas tam salutares 
Ecclesiae curas , quot se Collegii hu- 
jus Alumni impendent , tot exsta- 
bunt sanctissimo nomine Tuo velut 
coronae , totidemque paternae provi- 
dentiae, benignitatisque Tuae monu- 
menta eo caducis rebus omnibus lon- 
gissime pretiosiora , quod sint in con- 
spectu immortalis Dei aeternum man- 
sura , nullis obnoxia injuriis tempo- 
rum , nullis humanarum rerum vi- 

• • XI - . 

* 

cissitudinibus minuenda . His me prae-; 
dicationibus laetum-, atque alacrem, 
patere , BEATISSIME PATER , ad 
Sanctissimos Tuos Pedes provolvi , 
provolutumque Apostolica dignare Be- 
nedictione^ '. i .. j i< 

PROPOSITIONES 

'selectae 


D E 


REGNO ME S S I AE 


L 


R Egnum Messiae , quod est Ecclesia , 
visibile atque conspicuum esse o- 
portuit. * 


•/. 

Item, probos improbosque complecti 

Nec unquam defecturum , seu quoad exter- 
nam Regiminis formam, seu quoad fidei ve- 
ritatem . 

I V* 

Non perinde est de Hebraeorum Repu- . 
blica, tum Sacra , tum Civili , quae ita fuit 
divinitus instituta, ut sub Messiae adventum 
esset prorsus abroganda. . > 

V. . 

At contra, ex quo Messiae Regnum ex Gem 
tibiis esse coepit , nunquam in Gentes esse 
desinet . 


VI. Ac 

Ac proinde , hujus Spiritalis Regni visibilis 
Rector, ROMANUS PONTIFEX , nunquam 
desinet esse caput . 

VIL 

. Denique , post novissimam Antichristi vexa- 
tionem , Hebraeis CHRISTI Regno acce- 
dentibos , non succedent diuturna illa , et aurea 
secula, quae nonnulli. comminiscuntur. 

Fr. Thomas Maria MamachiOrd. Praed. S. P. Apoft. Mag. 

Si videbitur Rmo Patr. Sacr. Palat. Apoftol. Magift. 

F. A. Marcucci Patriarc. Conjhxntinop. ac Vicesg. 

DE REGNO MESSIAE. 

I. 


Essiae Regnum , idque sempiter- 
num , et ad omne hominum 
genus pertinens, aperte Sacro- 
rum librorum Auctoritas asse- 
rit. Cujus autem generis illud 
sit , quaenam ejus iudoles , quae 
forma , quis scopus , qui cha- 
racteres , in memoriam . ante 
omnia breviter revocandum est , ut veritas proposi- 
tionum , quas ex eodem argumento pro juvenili exerci- 
tatione selegimus , facilius intelligatur . 

Itaque cum optimo consilio statuisset Deus , non 
sine certamine et laboribus , in societatem beatae im- 
mortalitatis homines transferre , praeposuit illis , quo 
melius res procederet , unum supremum Ducem , et 
Regem , Christum , cujus nutu , v norma , exemplo , 

A vi- 

Viribus , legibus , auspiciis , universa, quae oporteret, ge- 
rerentur . Qui, quamvis non armorum terrore , adinstar 
terrenorum Imperantium, neque humana vi atque indu- 
stria , saevitiaque, aut sanguinis elfusione; sed potius humi- 
litate, patientia , mansuetudine, per Discipulos omni mun- 
dana arte et ornamento expertes , suum in omnes populos 
propagare imperium instituerit: voluit tamen , ut amplitu- 
dine sua , potestate , ditione , perennitate, Auctoris prae- 
stantia , finis, aeternae fcilicet vitae, excellentia, rectitudi- 
ne et suavitate legum, ac innumeris aliis cum corporis , tum 
animi bonis , in immensum cuncta humana regna supera- 
ret . Jam vero, cum Sancti Spiritus interiori potissimum af- 
flatu , Ss. Angelorum ministerio , perque leges in cordi- 
bus descriptas, suam hanc societatettrgiiberriet; non ideo ta- 
men ipsius exteriorem atque conspicuam Regiminis formam 
ordinare praetermisit. Quippe inter 'homines formaba- 
tur, qui natura sua per visibilia et corporea, ad invi- 
sibilia et spiritalia quasi manu ducuntur. Praestituit er- 
go aspectabiles ministros et praefectos , qui congrua au- 
ctoritate, Sacra, item conspicua, tractarent, populosque 
sibi demandatos regerent, et instruerent. Quoniam au- 
tem nec ipsum decuisset , nec praeterea nobis expedisset, 
conspicua semper specie nobiscum adesse , unum homi- 
nem , vicariam sui gesturum operam imposuit , cui 
subinde, ut erat conditio Mortalium , et alii eadem po- 
testate, ad finem usque Mundi , succederent , qui tantam 
multitudinem in officio et fide continerent : essentque tam- 
quam centrum unitatis , quae in qualibet societate uni- 
ce , aut potissimum , spectari debet . Cumque ad homines 
in virtute exercendos , Deus ipse consultissime sinat huic 

Re- 

Regno adversarios imminere ': Sunt quippe errores et vi- 
tia, adeoque Satanas , ejusque satellites ; licebit et hic 
spectare veluti castra quaedam , armorum itidem appa- 
ratum , Duces , milites, , centuriones , et chiliarchas . Ve- 
rum alio annorum ,militumve genere, et quidem longe di-^ 
verso, hic utimur, ac in terrenis Regnis cernitur: Arma siqui- 
dem hujus Regni , totaque supellex, ut non semel S. Pau- 
lus (i) admonuit, spiritualia sunt, ad spiritualem pugnam, 
aeternamque vitam comparata . 

Hoc igitur Regnum , quod omnia tempora et loca 
complectitur , quod tam late porrigitur, quam late pa- 
tet orbis , et quantum secula elapsa , atque elapsura ex- 
currunt i Regnum, quod omnes homines ad se vocat, ut re- 
jectis ignorantiae et vitiorum tenebris , lucem veritatis 
aspiciant , Deoque ex toto corde inserviant : hoc Regnum , 
quod inter tantas vicissitudines et conversiones terrenorum 
Regnorum inconcussumperstat; quod, deficientibus aut vita 

A 2, aut 


(i) IT. ad Cor.X. v. j. etc.In car- 
,, ne ambulantes ,non secundum car- 
„ nem militamus , nam arma mili» 
» tiae nostrae non carnalia sunt , sed 
„ potentia Deo ad destructionem 
» munitionum , consilia destruen* 
,, tes , et omnem altitudinem cx- 
i, tollentem se adversus scientiam 
„ Dei „ . Et ad Eph. vi. vv. n. 
ctc. „ Induite vos armaturam Dei , 
„ ut possitis stare adversus insidias 
,, Diaboli . Quoniam non est ( tan- 
to tum ) nobis colluctatio adversus 


„ carnem et sanguinem , sed ad- 
„ versus principes , et potestates , 
„ adversus mundi rectores tene- 
„ b rarum harum , contra spiritua- 
„ lia nequitiae in caelestibus . Pro- 
„ pterca accipite armaturam Dei , 
„ ut possitis resistere in dic ma- 
„ lo , et in omnibus perfecti stare . 
„ State ergo • succincti lumbos . . 
„ induti loricam, .calceati pedes.. 
„ sumentes scutum fidei ...et galeam 
„ salutis , et gladium spiritus . 

aut fide populis, nunquam deficit : cui omnia alia Imperia aut 
exercendo, aut adjuvando, aut illustrando, deserviunt: hoc 
Regnum, inquam, post diuturnas, multiplices, graves- 
que toleratas et victas aerumnas , atque persecutiones , 
immanissimam praesertim illam, quam sinente Deo, de- 
terrimus Antichristus accendet ; Judaeis olim caecis et 
obstinatis, tunc demum suum in gremium receptis; tan- 
dem devictis hostibus , victoria ultima , et pace perfecta , 
ut S. Augustinus (2) loquitur; e caducis ad stabilia, e 
militia ad palmam, e terris migrabit ad caelos : atque 
in sempiterna vita , omni bonorum copia redundante , 
jucundissime cura CHRISTO conquiescet. Auctore, Du- 
ce , Sequestre, et Perfectore salutis suae. 

De hujus igitur Augustissimi Regni dotibus nonni- 
hil pro hodierna diatriba excerpentes : quae sequuntur , 
Theses delibamus . 


II. 

A 

/TC primo Ecclesiam, quae est Regnum Christi, con- 
spicuam seu visibilem esse oportere , tam per se est 
manifestum , ut mirum valde videri debeat , hominem quem- 
quam sanum , potuisse unquam induere contrariam mentem; 
nisi aliunde constaret , in quae errorum portenta abripiat 
studium pervicax defendendi , quod temere antea su- 
sceptum sit . Quorum enim , ut ceteras probationes 
mittam; quorum, inquam, Ecclesia, caetus sive societas 

est? 


(a) I. De Civ.in Praef. 


$ 


//. 


est? hominum nempe: qui non possunt non esse visibiles, 
nisi homines esse desierint. Tam igitur certum est , Ec- 
clesiam esse visibilem, quam certum , .esse visibiles ho- 
mines , ex quorum copulatione coalescit Ecclesia . Ho- 
mines item hominibus conjunguntur, invicemque conver- 
santur , cum sese mutuo agnoscant atque perspiciant: 
non enim veluti ad maceriam conflandam lapidum mo* 
re junguntur . Itaque videntur vim nominis ignorasse , 
qui Ecclesiam visibilem esse negarunt. Quid ? Regnum 
Christi , nonne in homines aspectabiles exercetur ? ,, po- 
„ stula a me : ( Psalmo 2. ) et dabo tibi gentes haere- 
ditatem tuam etc. Reges eos in virga ferrea ,, . * 

At Christus in animis fidelium per fidem, spem , et carita- 
tem regnat :quae res in spiritum hominis spirituali et invisi- 
bili ratione peragitur . Fateor . Sed quid vetat utrumque ve- 
rum esse ; videlicet et interius, invisibili modo , et exterius 
item per conspicuas functiones , et Sacramenta visibilia 
.Regnum Christi exerceri ? Non enim esc pugna ; sed al- 
..terum potius infert alterum . Ut ecce in homine , de 
quo nobis est sermo: Corpus aspectabile , cujus munia 
in sensus incurrunt, interiorem spiritum non excludit , 
s ed magis ut necessarium fontem munerum suorum ex- 
poscit . Spiritus item , quia hominis , non Angelicus spi- 
ritus est, exigit corpus, per quod rerum cognitionem 
hauriat , per quod operetur extrinsecus . Sit prior illa 
functio nobilior et potior, altera minus nobilis; at ne- 
cessaria tamen ; non enim aliter posset inter homines 
exerceri . Quemadmodum ergo , etsi excellentiorem 
portionem esse animam rationalem dicamus , ab homi- 
nis tamen natura non excluditur corpus; ( ita ut in so- 

la anima hominis essentiam collocemus) sed requiritur, 
etsi ut minus principale , ut necessarium tamen , et 
ad ejus essentiam pertinens , corpus : ita quamvis interior 

•i 

illa colligatio primas teneat , haec autem postremas; 
non ideo sequitur hanc ad essentiam et constitutionem 
Ecclesiae Christi non pertinere . Cujus rei tam multa , 
tam clara Sacrae Scripturae testimonia occurunt , ut ni* 
hil supra . Modo enim civitas fupra montem &c. modo 
lucerna} fup er candelabrum posita modo aliis ejufdem gene- 
ris nominibus appellatur . 

in. 

t X eo quod exterior Ecclesiae facies conspicua sit , et 
in sensus corporis cadat , statim consequitur , eam 
non solum justos , aut praedestinatos , fed etiam pro- 
bos una improbosque complecti . Qui enim aspectabi- 
lis esse posset, solisjustis praedestinatisve suo t sinu com- 
prehensis , si cum interior animi habitudo , tura ve- 
ro aeterna sors, hominibus sit prorsus impervia , Deo 
foli pateat ? Alioquin oporteret jugiter homines animi 
pendere, ac veluti navem mediis in fluctibus haerere in 
certos , ubinam tutam stationem habere deceat ; quod lon- 
gissime a sapientia et bonitate optimi ejus conditori s 
abhorret . Quid ? quod ea absurda consequerentur om- 
nia , quae paulo antea indicavimus ? Non enim caetus 
hominum esset , qui per sensibilia ad invisibilia manu 
ducuntur: non posset socius socium, cui copularetur, 
et quicum conversaretur , agnoscere , Quippe latet homi- 

nes. 

nes , quid in alterius animo geratur , quae sit forma et 
habitus mentis . Certe Christus Dominus non invisibilem Ec- 
clesiam intellexit , cum Apostolis edixit : Si Ecclesiam' 
non audierit , sit tibi tamquam Ethnicus et Publicanus . 
Nec sane si a probitate interna penderet Ecclesiae 
constitutio , possent fideles veros suos Praesides et 
Pastores agnoscere . Hinc volens Deus tam noxiam 
persuasionem a fidelium mentibus longe abesse , fre- 
quentissime sub his imaginibus rem declaravit , quae 
bonos et malos una in sua Ecclesia comprehensos /pos- 
sent luculenter significare. Nunc enim ipfam sagenae in 
mare missae , omnique genere piscium repletae comparat : 
nunc agro , cui insunt zizania in medio tritici ; nunc 
magnae domui , in qua boni , ec mali servi » vasa in 
honorem , et contumeliam , reperiuntur : item Areae , in 
qua frumentum paleae immixtum ; et sexcenta ejusdem 
generis . Quocirca Apostolus ad Ecclesiam Corinthiorum 
scribens , quam multis ex capitibus laudarat , notat ac 
reprehendit , non modo contentiosos et carnales Fideles , 
sed etiam gravioribus criminibus oneratos. Quae omnia lo- 
ca Sanctus Augustinus , occasione Donatistarum pervicaciae 
adeo ubertim et luculenter explanavit , ut omnia exhau- 
sta esse > et nihil addi posse , videatur . 

IV. " 

Jf Am vero aspectabilem Christi societatem > bonos ma* 
losque homines complectentem , nunquam esse defe- 
cturam , siye quo ad externam Regiminis formam > sive 

quo 

quo ad fidei veritatem ; id est Messiae Regnum sempi- 
ternum fore , disertis sacrarum literarum oraculis pro- 
ditur : Regnum , inquit Daniel cap. 2., quod in aeternum 
non dissipabitur , et alteri populo non tradetur .... et ipsum 
stabit in aeternum . Et rursus cap. 7. Potestas ejus , potestas 
aeterna , quae non auferetur , et Regnum ejus , quod non corrum - 
petur; et ne cetera , quae sunt innumera , persequar : 
Regnabit , praenunciat Angelus Gabriel, Lucae 1., in domofa * 
cob in aeternum , et Regni ejus non erit fitiis. Quia ergo Regnum 
Christi duo illa , exteriorem , sc. , et interiorem formam 
necessario ,' velut animam corpusque complectitur; alte- 
rutrum inficiari, est praefracte Dei verbo contraire: quod 
faciunt hodierni Protestantes . Quippe cum argumentis 
Catholicorum victi , repente ecclesias duas, tanquam emacbi - 
na deum, in scenam induxissent, interiorem nempe et ex- 
teriorem ; promissiones Dei ad priorem ecclesiam , non 
ad alteram pertinere in libidinem effinxerunt : quasi 
societas ulla, aut Regnum, quamquam spiritale, inter 
iiomines esse queat , quod non se prodat extrinsecus ; 
aut una res ex his alteram ceu individuam non inferat, 
sed extrudat ; aut denique Deus in Terris, Angelorum 
mente sola officiis defungendum congregationem , non 
hominum instituerit . Quod si absonum est in Regno 
lucis , filios lucis, et diei, in tenebris ambulare ; si est om- 
nium absurdissimum, ut hi qui praecipere, quique ob- 
temperare tenentur, se mutuo non agnoscant; fatendum 
omnino est : Deum , qui rectissime omnia disposuit , 
in pollicitationibus de perpetuitate Regni sui , certissi- 
me ecclesiae exteriorem etiam faciem spectavisse . Quod 
si ita res se habet; quis ei, cujus consilium erit stabile , 
c : • in 

in cujus ditione cuncta sunt posita ; qui fidelis est in om- 
nibus verbis suis, praescribat, aut limites figat , ut qui- 
buslibet in ecclesiam ingruentibus adversitatum procellis , 
sospitem incolumemque non servet? Praesertim cum illae 
promissiones adeo sint absolutae,tlm solemnes , tamque cre« 
bro repetitae , ut nullae in sacris literis futurae sint Dei pro* 
missiones absolutae , si illa absolutae non erunt . Et quidem 
si humana tantum hac in re conjectura ex praeteritis capta 
niteremur, nescio num alia Ista probabilior, aut firmi- 
or inter homines edi posset , qua colligeremus Christi 
Ecclesiam numquam deinceps defecturam . Tantis enim 
ac talibus hactenus casibus tentata , ut aliquando de 
Christiana Religione Deleta , etiam tropaeea jactabundi ipsius 
hostes extulerint ; tot difficultatibus agitata, ut interdum im- 
minentis ruinae tempus vel calculis inirent; ipsa tamen illud 
quod est apud Job. 4. experta est : Cum te consumptum pu- 
taveris , orieris ut lucifer. Revera enim post immanes il- 
las tempestates, castiores moribus , et doctrina clario- 
res Christi Fideles evasere . Sed nos non humanis solum 
ratiociniis, sed etiam persuasione firmissima certi sumus, 
nullum adversitatum , scandalorum , haeresum , ac se- 
ductionum genus; nullum denique quod ab humana, vel 
diabolica potestate excogitari infestum potest , fore ut 
ecclesiam quo ad integram sui formam et constitutio- 
nem labefactet : id enim omne, portarum infernarum nomi- 
ne , quas adversus ecclesiam numquam praevalituras Chri- 
stus praedixit ., ex orientalium more intelligitur . Ita 
jure optimo magnus ille Doctor S. Joan. Chrys. affirma- 
vit (3); Facilius esse solem extingui , quam ecclesiam obscurari* 

B V, Quae 

(3) Hom. 4. in Cap. 6 . Isai. 

V. 

Q ' • . , . 

Uae veritas ex suo contraposito multo amplius 
patescit . Quia enim consilium Dei fuit , ut Syna- 
goga , seu Respublica Hebraeorum , usque ad Messiae 
adventum, ’et non ulterius permaneret , eo adveniente 
tota illa Judaica administratio abrogari debuit . Omnis 
enim illius, aut politicae aut sacrae Reipublicae appara- 
tus , sacrorum scilicet, sacrificiorum, et Sacramentorum 
congeries , veluti typus quidam , imago et umbra a Deo 
statuta fuit. Ecclesiae et Regni Christi . Quare sicut exo* 
riente sole evanescunt prorsus umbrae , praesente exempla- 
ri, supervacanea est imago: ita Messia in terris apparen- 
te , et Redemptionis mysterium consummante , desinere 
ac cessare omnino debuit tota illa caeremoniarum strues. 
Translato enim Sacerdotio : (ut recte Divus Paulus in Epi- 
stola ad Hebraeos argumentatur c.7. v.12.) necesse est ut legis 
translatio jiat . Quod itidem de temporali forma Regiminis , 
quae erat cum sacra connexa, verum esse , ex sancti Jaco- 
bi Patriarchae Gen. 49. (4) praedictione constat. Vaticinatus 
quippe est : defecturum sceptrum, et dominationem ex He- 
braeorum gente , veniente Messia. Quod utrumque Pro- 
phetae apud eos conceptis verbis expresserunt . Ecce [di- 
es venient: ( inquit Jeremias cap. 31 . vers. 32 .) : dicit 

Do- 


(4) Ita enim cit. loco clare Inanes autem adversus nitidissimum 
exprimitur : T^on auferetur scep - hoc vaticinium Judaeorum cavilla 
trum de Inda , et Dux de femore tiones apud quemvis e nostris m- 
ejus , donec veniat qui mittendus victe difflatas ccrnerc est • 
est , et ipse erit expectatio gentium. 

Dominus ; et feriam domni Israel , et domui °fuda foedus 
novum , non secundum factum, quod pepigi cum Patribus eo- 
rum , in die qua apprehendi mantem eorum , ut educerem eos 

de terra Aegypti . i . . sed hoc erit pactum dabo legem 

meam in visceribus eorum , et in corde eorum scribam eam . 
Idem et reliqui Divini Vates testantur (8) . 

Itaque cum Dei consilium et voluntas , quemad- 
modum ex oraculis Prophetarum clarescit , fuerit , ut sub 
adventura Messiae , Sacerdotium Leviticurn cessaret , lex 
ct legales caerimoniae abrogarentur. Principatus Hebraeo- 
rum una cum Civitate , Temploque funditus deleretur ; 
haec omnia Christo adveniente obliterari, ac in perpe- 
tuum , ut fuerat praedictum , delinere debuerant : quod 
rei probavit eventus . Quandoquidem a XVIII. seculis , 
etsi non semel antiqua repetere tentarint , (9) nihilo- 

(8) Sic Isa. c. 55. v. 3. In- 
elinate aurem vestram , et venite 
ad me ; audite , et vivet anima 
vestra , et feriam vobiscum pactum 
sempiternum , misericordias David 
fideles . Ecce testem populis dedi eum, 
ducem et praeceptorem gentibus . 

Dan. p. vers. r6. Tost hebdomadas 
sexaginta duas occidetur Christus . . . 
et dimidio hebdomadae deficiet Ho- 
stia , et Sacrificium . Nec obscurum 
est illud Regii Psaltis Ts. iop. v. 

4 . Juravit Dominus , et non poeni- 
febit eum , Tu es Sacerdos in aeter- 
num secundum ordinem Melchisedech. 

Significatur enim sub Messiae im- 
perio animalia Aaronico ritu non 


B 2 < mi- 

amplius mactari in sacrificiis opor- 
tere; sed in morem Melchisedech 
panem et vinum offerri . Alia com- 
plura ejus generis testimonia refer- 
re non est magnum operae pretium ; 
sunt enim admodum vulgata. 

(p) Tentarunt id non semel ; 
praesertim sub Hadriano, sed semper 
in pejus eis res cessere . Quid sub 
Juliano apostata eis in odium Chri- 
stianae Religionis favente acciderit , 
compertum est non modo ex nostris 
Auctoribus coaevis , sed etiam ex 
Ammiano Marcellino, homine ethni- 
co, qui in ejusdem Juliani castris 
militaverat • . . 

minus, quod Tertullianus (io) quondam de Judaeis fcripfe- 
rat, nobis quoque dicere licebit. Quare inanis prorsus est 
illorum spes , qua sibi blindiuntur , futurum aliquan- 
do, ut ad patriam terram reversi , omnibus bonis cumu- 
lati, pristinas caeremonias repetant . Inanis, inquam : 
nam quae Prophetarum Vaticinia ingerunt , ea jamdu- 
dum impleta fuisse perspicuum est (ii) . 


D 


VI. 


Esiit ergo post mysterium humanae Redemptionis 
impletum Synagoga , idest societas illa ex sola He- 
braeorum natione collecta; seu verius nobiliorem no- 
vamque speciem et formam induit , Ecclesiae nempe , 
Christi , quae ejus adventu , praesentia , doctrina, mi- 
raculis, gestis , ac passione, ex Judaeis simul et Genti- 
bus coalita, fundata et Redempta est . Ubi, ut dicit Apo- 
stolus : Non est Gentilis , et Judaeus , circumcisio , et praeputi - 
um ; barbarus , et scytha ; servus , et liber i sed omnia et in 
omnibus Christus . Nimirum haec societas , non est addi- 
cta uni populo , aut Genti , sed omne omnino humanum 
genus , pro cujus spirituali aeternaque salute est institu- 
ta , ad se vocat , susceptumque suo sinu complectitur 
ac fovet . Haec ejus indoles , proprietas ac character , 

qui 

(10) Tertull. lib- adversus reductionem ex Babylonica capti- 
Judaeos : Talantes , inquit , et ex- vitate ; et multo illustrius exorto 
torres , nec patrium solum etc. in terris Jesu Christo Domino No. 

(11) Impleta quippe omnino stref, facillimi negotii esset osten- 
universa quae jactant , Moysis , et derc , si esset otium . 

aliorum Prophetarum vaticinia post 


i 

i 

r 

qui proinde tamdiu ipsi Ecclesiae adhaesurus est, quam- 
diu Ecclesia permanebit ; id e‘st in sempiternum . Quip- 
pe oracula tam veteris , quam novi foederis eodem pari- 
ter tenore produnt , et Regnum Christi futurum aeter- 
num , atque ad omnes gentes pertinere . Sic Danielis 7 .> 
ubi sempiternitas Regni Christi praenunciatur , pariter 
scribitur : dedit ( antiquus dierum filio hominis:) pote- 
statem, et honorem, et Regnum , et omnes populi , tribus , et lin- 
guae ipsi servient : potestas ejus, potestas aeterna &c. sic et pas- 
sim in aliis Prophetis legere est . > 

Quare non bene consulunt nuperi quidam , scripto- 
res amplitudini et dignitati Regni Christi , nec veritati 
sacrorum oraculorum , qui circa tempora Antichristi 
apostasiam quandam pene generalem gentium a Christi 
fide comminiscuntur. Qui- enim Christus haereditatem , 
et possessionem in omnes gentes tam saepe , tam luculenter 
in SS. Litteris expressam , pretioso suo sanguine quaesi- 
tam, a Patre tam constanter (12) attributam, adeo facile 
patietur sibi e manibus extorqueri? Nonne ille ipse est 
( Luc. XI. ) fortis armatus, qui cum custodit atrium suum , in 
pace sunt ea , quae possidet ? Scilicet fortior eo (Satanas ) 
superveniens vicerit eum , universa arma ejus auferet , in quibus 
confidebat , et spolia ejus distribuet . Quod profecto si affir- 
mare reformidant , illud fateantur -: Christum Dominum * 
nullo umquam tempore , nullis in casibus , adita semel 
haereditate in omnes Gentes excessurum. Certe ipsimet con- 
fitentur ; sunt namque Catholici : tunc etiam Ecclesiam 
visibilem permansuram. At manente re, ut. omnes p-ro 

* cer- 

(ia) Psai. a. “Postula a me, et dabo tibigentes haereditatem tuam , 
et possessionem tuanj terminos terrae • 


/ 

certo habent, ejus pariter proprietas debet permanere. . 
Cum ergo una ex Ecclesiae proprietatibus, seu dotibus 
haec sit, ut eam Catholicam esse fateamur : profecto 
si Antichristi etiam tempore manebit Ecclesia , ipsam pari- 
ter sine dubio comitabitur haec sua propria dos, ut nimirum 
sit Catholica . Porro quidnam est Catholicum , seu uni- 
versale, nisi illud quod ex universitate gentium et popu- 
lorum adunatur ? Quare nullis casibus , nullis adversita- 
tibus', sive dilhcultatibus , nullis etiam immanibus perse- 
cutionibus , unquam eveniet , ut ex gentium universita- 
te collecta Christi societas interrumpenda sit,sive abolenda. 

Hic illi sane non confugiunt ad promissiones conditio- 
nales haereticorum ; sed ajunt tamen : nullum detrimentum 
Christi Ecclesiam passuram ex defectione Gentium , quo. 
niam haec abunde resarcietur nova ad fidem Christi ac- 
cessione totius Judaicae gentis . Tu ergo ut Judaeorum 
saluti consulas, quam semper exoptat , et enixe a Deo 
precatur Ecclesia Gentium , ecclesiae ex Gentibus ma- 
ledicis ? Quam satius erat , utrisque consulendo , dicere : 
Universitatem Gentium, qui tum Christo adhaerebunt , novis 
lucris augendam, cum accessione Judaeorum lapsus aliorum 
reparabitur i Ita nec haereditatem Christi in omnes Gen - 
tes nec sponsae suae individuam dotem tentare , nec 
laedere Judaeorum jura videreris . Nunc autem vix in- 
commodum effugies . Rogo enim , quandonam erit latis- 
sima illa , quam statuis , Gentium a Christi fide defe- 
ctio ? Cum ante, ais, tum maxime in ipsa persecutione 
Antichristi . Rursus ; quo tempore Judaei Ecclesiae Christi 
accedent ? Non quidem ante illius iniqui impressionem, 
ut sponte fateris : ne quidem eo apparente , nam con- 
stat 


stat (13) Judaeos inter primos, illius castra secuturos .Igitur 
co temporis intervallo Christi possessionem alter eo fortior 
invadet, adeoque ecclesia nullo modo, aut \ixCatholica ap- 
pellabitur. Quid ? quod Hebraei una cura Antichristo Re- 
•ge suo conjunctis viribus persecutionem illam omnium te- 
terriraam et immanem in Ecclesiam, utique Gentium, con- 
citabunt? Quos persequentur, quos mactabunt, in quos 
desaevient ? Non in eos certe qui aut jam defecerant , 
aut qui facile cessuri sunt , sed nimirum in eos , qui 
resistent, qui potius eligent Deo dilecto emori , quam of- 
fenso vivere . ! ... 

Perstabit itaque , Antichristi quoque tempore , Ec- 
clesia ex omnibus Gentibus adunata , et tunc potissi- 
mum , ut ait S. Augustinus (14) in suis fortissimis emine- 
bit . Non enim Christus sponsae suae in grandi illo di- 
scrimine deerit , cum promiserit : (i$) Ecce ego vobiscum 
..... sum 


(13) Est concors sacrorum 
Doctorum mens . Ac videtur id 
recte conjici , non modo ex prae- 
senti statu , animi habitudine , ex- 
pectatione , proposito , aliisque cir- 
cumstantiis Hebraeorum , verum 
etiam ex duobus potissimum S.Scrip- 
turae locis . Alter ex 11. Thess. 
a. 10. ubi Apostolus loquens de 
Antichristo , scribit t „ eo quod 
„ caritatem veritatis non recepe* 

„ runt , ut salvi fierent : ideo mit- 

* 

„ tet illis Deus operationem erro 
ris , ut credant mendacio „ . Alter 
vero petitur ex verbis Christi Do- 


mini Ioan. V. v. 43.,, Ego veni, 
„ ait , in nomine patris mei, et non 
„ accipitis me : si alius venerit 
„ in nomine suo , illum accipie- 
„ tis „ . To' sl namque hic acci- 
piendum esse , non ut particulam 
conditionalem , sed phrasi hebraica 
pro cum erudite evincit Maluenda 
L. V. de Antichristo , c. 24. Sic 
vero esse affectos Hebraeorum ani- 

# : I*» \ • l 

mos qualibet ferme aetate rei pro- 
bavit eventus . 

(14) S. Augusti l. XX. de 

• - * 

Civit. Dei . 

(15) Mac. XXVUI. 

sum omnibus diebus usque ad confummationem seculi . Vehe- 
mentissima quidem tunc aderit tcntatio; sed fidelis est Deus in 
quit Apost. (i 6) qui non patietur vos tentari supra id quod 
potestis , sed dabit etiam cum tentatione proventum , ut pos- 
sitis sustinere . Nec enim immerito quis in Ecclesiae pro - 
ventum computabit eam fucatorum Christianorum quorum- 
dam ab Ecclesia manifestam secessionem ; nam quem- 
admodum pravis humoribus ex hominis corpore extru- 
sis > melius et concinnius sese habet humani corporis 
temperies ; ita ea occasione robustior et elegantior futu- 
ra erit Ecclesiae habitudo; adeoque quantum furor , sedu- 
ctio, ac iniquitas Adversariorum extrinsecus detraxerit; tan- 
tumdem , et multo quidem amplius , virium et pulcritudinis 
accedet intrinsecus ; ita imbecillium et pravorum casus 
satis superque compensabitur « Nec assentimur , paucos 
futuros , qui in fide perstiterint, nisi paucos dicas prae 
tota multitudine impiorum; id enim omni tempore verum 
fuit; et Christi Domini 'omnino eft vera sententia,, Latam 
„ esse viam, quae ducit ad perditionem, angustam, quae 
„ ducit ad vitam „ Sed illi iidem pauci , ut passim 
S. Augustinus animadvertit, per se , et absolute, in sua 
ratione inultissimi sunt . Praesertim cum elementissimus 
Dominus consueverit majoribus in calamitatibus praesen- 
tiora adjumenta et praesidia suppedi tare : quae tunc con- 
fidendum est non defutura; quae illi certissime experientur, 
qui eo in discrimine versabuntur . Nos certe non abs 
re conjicere possumus , conspectum , tunc temporis , exi- 
tum, et veritatem rerum longe ante praedictarum , ex- 
citatura procul dubio homines non socordes , ad Chri- 

fti 

(i 6) Apost. II. CoriaC. c. 

sti fidem tenacius atque ardentius complectendam . Quid 
porro facient duo illi augustissimi Justitiae praecones et te- 
stes, Henoch, et Elias,qui non alio plane consilio, tanto pro- 
digio , eo usque vivi reservantur , quam ut animos veris 
Fidelibus addant, lapsos erigant , roborent debiles , ex- 
tremi Judicii imminentis universos admoneant ? praeci- 
pue quia Antichristi praestigiis , falsisque miraculis ve- 
ra et solida portenta opponent, quibus seductiones et dolos 

% 

omnes , ab eis, qui non prorsus caeci et dementati fue- 
rim , dissipabunt . Haec , et alia quae conjici non in- 
juria possunt , satis erunt non modo ad fideles in fide 
firmandos, et profugos revocandos , sed novos etiam so- 
cios adjungendos . Non ergo tantam , quantam Adversa- 
rii praedicant , Antichristus vastationem Christianorum 
facturus est . Quandoquidem Draco ille Apocalypseos , 
qua tantopere abutuntur , tertiam partem stellarum Caele 
tantum sua cauda traxisse traditur . Si tertia tantum 
pars in Antichristi castra transibit ; ergo duas reliquas 
partes Ecclesia Christi sibi servabit incolumes. 

Haec , quae festinanter tangimus , necnon ea , 
quae certi sumus multo plura et graviora prudentiori- 
bus in mentem ventura , plane persuadent , vel ipso An- 
tichristianae persecutionis tempore, non defecturam uni- 
versalem Ecclesiam ex diversarum Gentium propagine 
conflatam . Ac eo magis , quod fundamenta , quibus 
nonnulli innixi eam veritatem labefactare moliuntur, ni- 
hil adversus illam concludere videamus . 

Siquidem primum , quod ex Apostoli ad Rom. XI, 
auctoritate assumunt , quodque tam frequenter ingerunt, 
illis nullo modo suffragatur . Producamus integrum lo- 
cum , ut ab ipsis affertur. C „Quod 

„ Quod si aliqui ex ramis fracti sunt , tu autem cum 
„ oleaster esses , insertus es in illis , et socius radicis 
,, et pinguedinis olivae factus es , noli gloriari adversus 
„ ramos . Quod si gloriaris, non tu radicem portas, sed 
„ radix te . Dicis ergo : Fracti sunt rami , ut ego in- 
„ serar . Bene : propter incredulitatem fracti sunt , tu 
„ autem fide stas . Noli altum sapere , sed time . Si 
„ enim Deus naturalibus ramis non pepercit , ne forte 
„ nec tibi parcat . Vide ergo bonitatem et severitatem 
„''Dei : in eos quidem qui ceciderunt severitatem ; in te 
„ autem bonitatem , si permanseris in bonitate : alioquin 
„ et tu excideris . Sed et illi si non permanserint in in- 
,, credulitate, inserentur ; potens est enim Deus insere- 
„ re illos. Nam si et tu ex naturali excisus es oleastro» 

,, et contra naturam insertus es in bonam olivam : 

„ quanto magis ii qui secundum naturam , inserentur 
„ suae olivae? Nolo enim vos ignorare , fratres, myste- 
„ rium hoc ( ut non sitis vobis ipsis sapientes ) quia 
„ caecitas ex parte contigit in Israel, donec plenitudo 
,, gentium intraret ; et sic omnis Israel salvus fieret... 

„ Sicut enim aliquando et vos non credidistis Deo, nunc 
„ autem misericordiam consecuti estis propter incredu- 
,, litatem illorum ; ita et isti nunc non crediderunt in 
„ vestram misericordiam , ut et ipsi misericordiam con- 
„ sequantur. Conclusit enim Deus omnia in incredulita- 
„ te, ut omnium misereatur. Rom. xi. 

Quid quaeso in hoc testimonio reperitur, quod opi- 
nationi Adversariorum faveat? Apostolus cavens, ne Gen- 
tes casu Judaeorum , suaque vocatione excitati , il- 
los quidem temere despicerent, sese autem ipsos nimium 

ef- 

efferrent, omnem ansam contemptus, atque elationis illis 
prudentissime praecidit . Atque adeo i. in memoriam re- 
vocat , sub similitudine olivae et oleastri , utriusque gen- 
tis statum , idest dignitatem .unius prae altera. 2 . indu- 
cit eos in considerationem Divinorum judiciorum ob se- 
veritatem in illos, misericordiam in hos exercitam. 3. ape- 
rit mysterium de conversione Judaeorum , postquam lu- 
cem Evangelii admiserit plenitudo Gentium : ex quibus in- 
fert , ne altum sapiant , ne glorientur adversus ramos fra- 
ctos, ne sint apud seipsos sapientes; ideoque salutarem 
castumque timorem illis inspirat , atque ad virtutem hu- 
militatis inducit. Pandit quidem mysterium de futura Ju- 
daeorum conversione, at nihil habet de Gentium caeci- 
tate , reipsa futura . Quod ut melius intelligatur , juva- 
bit fequentibus animadversionibus animum apponere. 

Affirmatquidem Apostolus caecitatem Ju Jeorum occasio- 
nem praestitisse conversioni gentium, at non item conver- 
sioni Judaeorum occasionem daturos gentiles obcaecatos. 
Cur etgo quod Sanctus Paulus non asserit , hi tanquam 
ex Apostoli mente obtrudunt? Profecto ut salvaretur 
proportio , quam tantopere depraedicant , oporteret 
eodem modo gentiles futuros occasionem Judaicae con- 
versionis , quemadmodum et olim Judaica caecitas fuit 
occasio conversionis gentium : quod esse non potest . 
Judaei quippe tribus de causis , ut existimari recte po- 
test , occasio extitere conversionis gentilium . „ Primo, 
,-, quia per delictum quod in occisione Christi commi- 
,, ferunt , est subsecuta salus Gentium per Redemptionem 
„ Sanguinis Christi . Secundo ob delictum, quo doctri- 
„ jiam Apostolorum repulerunt , ex quo confecutum est, 

C 2 ,, ut 


1 

„ ut Apostoli gentibus praedicarent , secundum quod 
„ dicitur Actor. 13. verf. 4 6. Tertio de hoc , quod 
„ propter suam impoenitentiam sunt in omnes gen- 
,, tes dispersi ; et sic Christus et Ecclesia ubique a Libris 
>, Judaeorum testimonium habuit fidei Christianae, adeon- 
„ vertendos gentiles , qui suspicari potuissent Prophe- 
,, tias de Christo , quas praedicatores fidei inducebant 
„ esse confictas , nisi probarentur testimonio Judaeo- . 
„ rum „ . S. Thom. in com. ad eum locum Aposto- 
li . Ostendant Adversarii aliquo ex his tribus mo- 
dis gentiles futuros occasionem Judaicae conversionis : 
tunc enim , et servarent proportionem quae maxime illis 
arridet , et nos subinde fateremur , Apostolum illis sutfra- 
gari : vel denique alium saltem quartum modum assi- 
gnent istius occasionis : quod non ita facile praestabunt , 
Id namque quod repetunt ex Dei consuetudine , qua in 
locum aliquorum ruentium folet alios substituere , non 
folum illis minimi favet, quinimo potius est adversum . 
Nam primQ.ab his auctoribus ponitur gentium defectio 
a fide circa Antichristi tempora : at Judaei cum femper 
fuerint caeci et obstinati , tum magis illo tempore fuo 
in errore et caecitate persistent ; quippe qui primi om- 
nium et avidius sint Antichristo adhaesuri : ergo non ma- 
* gis ( si stemus adversariorum calculis ) gentiles Judaeis , 
quam ii vicissim illis impietate sua reversionis erunt oc- 
casio: cum isti eidem , vel etiam deteriori sint reatui ob- 
noxii. Non ergo haec erit causa , quam fingunt ipsi con- 
versionis Judaeorum ; fed primum infallibilis Dei promis- 
sio , quam indicat Apostolus ajens : sine poenitentia enim 
sunt dona Dei . Deinde , si occasio , et proportio in his quae 

soa- 

a fola Dei voluntate , et misericordia pendent tam anxie 
quaeritur, cur non eam , quam Apostolus expressit, am- 
plectamur ? Sicut , inquit , enim aliquando et vos non credidistis 
Deo . : . ita & isti nunc non crediderunt . Habent en adama- 
tam proportionem illis particulis sicut , ita , expressam ; 
.at praeterita , non autem futura , ut vellent ipsi , spe- 
ctantem . 

Praeterea si illis tantum arridet hoc Dei institutum , ut 
aliis cadentibus, suscitet et erigat alios , minus forsan aber- 
rarent , si loco ruentium tunc gentilium una simul cum 
Judaeis, conjectarent, Christianos, qui metu persecutionis 
adacti , sylvestribus locis , ubi barbari degunt , refugium 
quaerent , alios barbaros ad fidem vocaturos, praesertim 
Deo , ut assolet , sermonem confirmante sequentibus si- 
gnis . Haec sane esset minus incommoda , quam ipso- 
rum hypothesis, et quidem id non inepte conjici , fed po- 
tius esse Dei consuetudini et praxi non admodum dissen- 
taneum , ex monumentis Ecclesiasticae Historiae apud 
Rnfinum , et alios cognosci potest. 

Quid quod nec sibimetipsis , neque cum Apostolo co- 
haerent ? Apostolus namque scribit, tunc Judaeos ad fi- 
dem Christi convertendos, cum intrarit plenitudo gentium . 
At ipsi affirmant, Hebraeos postquam Christi Regno ac- 
cesserint, magnam gentium multitudinem , quae nunqua® 
Christo crediderat , ad agnitionem veritatis revocaturos i 
Non- ergo antea intrarat in Ecclesiam Gentium plenitudo , si 
adhuc maxima earum pars per Hebraeos esset conver- 
tenda ad fidem Christi : apertam enim contradictionem 
involvit i id plenum dici , cui multum superest superad- 
dendum. Quare D. Paulo manifeste adverfantur. Ipse asse- 
rit 

xit Hebraeos salvandos , postquam intrarit plenitudo Gen- 
tium : illi contra , velint nolint affirmare coguntur : ple- 
nitudinem gentium adfuturam , postquam Hebraei salvati 
fuerint . Praeterea , Conversio Judaeorum non erit ante 
persecutionem Antichristi , cui Judaei mordicus adhae- 
rebunt . Apostolus autem II. ad Tbes. c. 2. ut mox osten- 
detur , illigat adventum Antichristi cum instante adventu 
Judicis . Cum ergo ipsi commentitiam illam reprobationem 
Gentium removeant ab extrema mundi periodo , ut et Ju- 
daeorum conversionem, rursus apparet ipsos neque secum , 
neque cum Apostolo convenire : ac proinde fictitiam esse 
defendentium illam et connexionem , quam inculcant, inter 
resipiscentiam Judaeorum , et Gentilium coecitatem . 

Nunc quoniam testimonium Apostoli , in quo maxi« 
me confidebant, ostendimus , non modo illis non fuveie, 
▼erum etiam advcrfari , reliqua prae temporis inopia non 
attingimus ; praesertim cum longam orationem non de. 
siderent ;sunt enim ipsae Judaeorum neniae , saepius a no- 
stris profligatae. Universa quippe vaticinia Prophetarum, 
quae curiosius coacervant, haudnccesse est intelligamus de 
postrema Judaeorum conversione . Quaedam enim intelli- 
guntur impleta post Babylonicam captivitatem ; quaedam 
vero tempore Christi et Apostolorum : quaedam promifeue* 
utramque aetatem respiciunt . Si quod demum sit quod 
ad illa tempora attineat , nil ipsis suffragatur , ut cui- 
que in facris litteris versato planum erit . Rursus verba 
Prophetarum alio] etiam ex capite illis haud favent . Nani 
gentes illae describuntur ut pessimae , et quae Hebrai- 
cum populum, Deo actu carissimum vexarant, et ideo digni 
erant qui divinitus multarentur. At Hebraei modo a Prin- 

cipibus maxime Christianis non saeve tractantur: imo ipsi 
passim si se occasio obtulerit in Christianos saeviunt, prae- 
cipue innoxios pueros , ut ex Historiis liquet . Denique 
quia a SS. Patribus , praesertim Augustino non solum 
corrfmode , fed etiam optimi intelliguntur illae gentes a 
Prophetis descriptae pro communi focietate impiorum, 
de quibus insignem vindictam Deu$ est fumpturus ob 
crimina admissa in fideles Civitatis Dei . 

VII, 

Cj Um autem usque ad extremam mundi periodum >4 * 
adeoque in perpetuum , visibilis Christi Ecclesia dura- 
tura sit , sponte sequitur: illius Caput visibile, quod est 
Romanus Pontifex , Christi Vicarius , Petrique successor , 
pariter usque eo non desiturum : ne dicamus , cor- 
pus suomet capite visibili mutilum remansurum , quod 
est omnium absurdissimum . Siquidem cum Christus 
perennem stabilitatem Ecclesiae sponsae suae pollicitus 
esset , super fcetrum , ejusque proinde legitimos suc- 
cessores , ipsam fundavit: tu es Petrus, inquit, et super 
hanc Petram aedificabo Ecclesiam meam , et portae inferi etc. 

Quod quia nuperi illi Scriptores Catholicorum sensu id 
intelligunt, mirari subit, cur, cum Romanum Pontificem 
hujus aspectabilis corporis caput fateantur , eumdem non 
simul cum Ecclesia , quam non negant perpetuam fu- 
turam , perennem futurum velint , sed nescio quas ventu- 
ras Ecclesiae dispositiones fingant, ob quas alio transfe- 
reuda sit Apostolica Sedes > 

Sed 

Sed primum quaerere ab istis liceret , unde res tam 
abditas et remotas deprehenderint? Certum est enim Chri- 
stum Dominum, eandem suae spiritualis Reipublicae for- 
mam servandam deinceps voluisse , quam ipse ab initio 
praescripsit . Ipse porro S. Petrum Apost. statuit suae* Ec- 
clesiae Principem : nec est verosimile sine Divino nutu et 
instinctu S. Petrum Romae Cathedram Apostolicam collo- 
casse : ut proinde optima ratione Catholici omnes Scri- 
ptores asseverent : Divini Juris esse , eum qui Petro in 
Cathedra Romana succedit , esse Christi in terris Vica- 
rium . 

Quum igitur hoc habeamus satis compertum, et com- 
muni Catholicorum sensu confessum receptumque, fixum 
apud Orthodoxos cunctos esse oportet, Romanum Ponti- 
ficem, cum jure Divino Ecclesiae Catholicae praesit, quae 
duratura est inperpetuum , perpetuo pariter eidem Ec- 
clesiae , usque ad extremam Mundi claufulam , mode- 
raturum fore . Non enim humana potestas Divina ju- 
ra convellere potest aut abolere ; neque id , quod per 
se certum *est atque perspicuum per conjecturas no- 
stras potest amittere firmitatem suam ; si conjecturae 
dici mererentur , ac non potius emoti cerebri aber- 
rationes . Quaero enim , unde habeant , Romanam Ur- 
bem funditus exscindendam , ac proinde Romanum Pon- 
tificem alio migraturum , novamque sedem quaesiturum ? 

Ex oraculis , inquiunt , Prophetarum , qui praedicunt , 
Babylonem destruendam : Babylonem autem esse Romam . 

Gaudeo primum , quod tropicam , sive figuratam locutio- 
nem , quam alias tantopere nobis , et iniquius invident , 
arripiant hoc loco avidius quam deceat . Deinde id jure 

petere possim, unde ii habeant, Babylonis nomine Romani 
designari? Ex contextu, respondent, sermonis. Patrum- 
que sententia . At regero > ex iisdem constat, eos de Ro- 
ma adhuc pagana, idololatriaeque addicta fuisse locutos: 
itaque juxta illos de excidio superstitionum paganarum 
rectissime intelligitur . Nihil ergo ad hanc Romam, nihil 
ad Romanum Pontificem , qui Romae Christianae , totius- 
que Ecclesiae , quae superstitiones paganorum conculcavit , 
et rejecit , Caput est , omnino attinet . 

Quid si jamdudum vaticinium illud est impletum , 
ut doctissimi viri ostenderunt , quorum sententiam nuper 
Episcopus Meldensis ingeniose et exquisite promovit, promo- 
tamque illustravit ? Quid si cum plurimis SS. Patrum , 
praesertim Augustino , Babylon , pro tota societate impio- 
rum, sicut contra, Jerusalem pro societate justorum aptis- 
sime , et more styloque scripturarum, intelligatur ? Dein- 
de si illis, quae est optimorum Auctorum sententia, non 
arridet ; vetus Romanorum Imperium jamdiu desiisse , 
velintque contra Danielis vaticinium ( cap. 2. ) , quod 
lapis ille abscissus de monte sine manibus , immanem illam 
statuam , adhuc in pedibus ejus fictilibus non percusse- 
rit , nec eos comminuerit ; Edisserant nobis , secum- 
que saltem conveniant , nec pugnantia simul misceant ; 
quonam tempore , quave de caussa , et a quonam Ro- 
mana Urbs exscindenda sit ? Si ab Antichristo, ipsius- 
que jussu : ergo ipsa Urbs Antichristo repugnabit , 
adeoque Deo non erit invisa , immunditia et scelere 
turpis , quemadmodum Auctores isti concludere sibi 
ex sacris litteris videntur . Denique si omnes etiam 
istae hariolationes et commenta admitterentur , non id- 

circo propter excisionem Urbis , inconcussis Dei , qui 
cuncta novit, oraculis, fidem abrogabimus, quibus , una 
cum Ecclesiae perennitate, perennitas pariter ejus visibi- 
lis Capitis, Romani Pontificis , edicitur. Non enim materiali 
quopiam loco deleto , ejus statim loci Praesidis tituli , 
praerogativae, et decora delentur. 

Sed facessant adversus Urbem Romam , quam tan- 
topere S. Paulus ob fidei firmitatem celebravit , quam 
SS. PP. et Doctores innumeris elogiis cumularunt , cui 
tot Myriadum Martyrum Christi sanguis , decorem et 
praesidium amplissimum addidit; quam Apostolorum Prin“ 
ceps non sine divino instinctu , tamquam praecipuam 
Sedem et Caput Religionis elegit . Facessant , inquam , 
insana hujusmodi male feriatorum auguria : Ulique con- 
tra melioribus avibus apprecemur , id quod eleganter Pr«- 
dentius cecinit ( Perist. ) 

Discede adulter Juppiter 
Stupro sororis oblite , 

Relinque Romam liberam , • • 

Plebemque jam Christi fuge . 

Te Sanguis exturbat Petri : . «• 

Te Paulus hinc exterminat . 

Manebit ergo ad finem usque seculi Romani Pontifici s 
in totam Rempublicam Christianorum illustris Authoritas , 
atque inter innumera fidei nostrae momenta , et testimo- 
nia, vigebit et istud de successione Romani Pontificis in 
Apostolica Cathedra illustrissimum monumentum : dicent- 
que, qui post nos victuri sunt, et qui prope Mundi finem 
extabunt, sicut nos modo, quod Sanctus Augustinus (con- 
tra epistolam Fundamenti) olim invicte clamabat: in Ca- 

tholicae Ecclesiae gremio me „ TENET AB IPSA SEDE 
PETRI, CUI PASCENDAS OVES POST RESURRECTIO- 
NEM DOMINUS COMMENDAVIT, USQUE AD PRAE- 
SENTEM EPISCOPATUM , SUCCESSIO SACERDO- 
TUM,, . ■ 

. . vm .. .. ‘ • • 

V Ideamus nunc pro coronide hujusce exercitationis, an 
revera futura sint diuturna illa et aurea secula , quae 
post persecutionem Andchristi, Judaeorumque vocationem 
.ante judicii diem , iisdem scriptoribus fiDgere placuit * 
Et primo quidem, quod /de aureis faustisque futuris 
seculis isti scriptores nobis obtrudunt , non videtur fatis , 
ut generatim dicamus , accommodatum ad totum institu- 
tum Christianae religionis . Ecclesia enim Christi suo 
Capiti, ut salva sit, conformis esse debet. Scriptum est 
enim (.ad Rom. VIII. v. 29. ) quos praescivit , et praedesti- 
navit conformes feri imaginis Filii sui.. Unde cum Christus 
itribulationibus et angustiis pro nostra salute. subjici spon- 
tevolueric; ita et fideles omnes (ut tradit alibi idem Apo- 
stolus ) qui pie volunt vivere in Christo ^ esu ,. persecutionem 
patientur . Quamobrem S. Aug. lib. 18. de Civ. Dei. c. 51. 
•merito scribit; ,,. Id quod ait Apostolus ; „ quicumque vo- 
lunt in Christo pie vivere , persecutionem patientur , nullis pu- 
„ tandum est deesse posse temporibus .... Sic in hoc se- 
„ culo , in his diebus malis , non solum a tempore cor- 
„ poralis praesentiae Christi , et Apostolorum ejus , sed 
■>, ab ipso Abel, et deinceps usque in hujus seculi finem , 
„ inter persecutiones mundi , et consolationes Dei. pere- 

„ grinando procurrit Ecclesia „ Et quidem verissime ; 
nam ut habet Catechismus Romanus p. i. C. X. Ecclesia 
ideo militans vocatur , quod illi cum immanissimis hostibus 
mundo , came , satana perpetuum sit bellum . Usque ad extre- 
mum autem Judicii diem Ecclesia Catholica semper mili- 
tans appellabitur . Nonnisi inepte ergo finguntur in Ect 
clesia aurea et felicia secula omni prosperitate , etiam tcm- 
poral dominatione , et quidem latissima , affluentia , et 
persecutionis immunia , praesertim vero extremo illo 
tempore, in quo maximas et multas tribulationes immine- 
le praedixit Christus Matth. 24. , ubi inter cetera habetur;- 
Statim autem post tribulationem dierum illorum sol obscurabitur . 

Sed isti Auctores cum parvipendant , ut dice- 
mus , pene concordem sensum Patrum , et quidem om-* 
nis aetatis , et in re gravi , ut est illa de proximo 
adventu Judicis post Antichristi persecutionem ; hic op- 
portunum censent objicere nobis paucos tantum unius et al- 
terius aetatis priscos Patres , quos innoxie hac in parte 
deceptos esse apparet ex tacito Ecclesiae consensu i Si- 
quidem a iv. scculo , et deinceps non memini, ullum 
probatum Ecclesiae Scriptorem fuisse , qui illi obsoletae 
jam opinioni calculum praebuerit . Nec nos terreri pu- 
tent testimoniis Scripturarum , secundum litterae corticem 
ab ipsis imprudenter usurpatis . Quippe si Judaeos imi- 
tati, universa testimonia Prophetarum ad summos litterae 
apices gestiunt intelligere , non multum repugnabimus, 
quin potius illis indulgebimus , copiamque faciemus» ut 
non solum ad litteram ista intelligant ; habitabit lupus cum 
agno , et pardus cum haedo accubabit etc. i sed etiam illa festi- 
Yiora : terram lacte et meile manantem : item ; flumina plau - 

dere manibus, exultare montes , et ligna sylvarum ec. Quod si 
non tantum desipient, ut quamvis ista sint a sacris vatibus 
conceptis verbis promissa , ea ad litteram accipiant ; fa- 
teantur ex communi Patrum sententia, non omnia in sa- 
cris Bibliis ad litteram intelligi oportere; sed plura secun- 
dum spiritualem sensum , quem illi cum Ecclesia ipsa ado- 
ptarunt . Et attendite discrimen inter hos Auctores , et 
Patres. Ji, praecipue S. Aug. lib. XFII. de Civit. Dei Capp. 
3 . 3. 6. 8. 9. 10. ex eo quod non omnia , quae in sacris 
veteris Testamenti libris ad litteram promittuntur , reipsa, 
et eventu, utfonant impleta sint, colligunt prudentissime, 
in iisdem surrigendos esse animos , et quid sublimius in- 
telligendum : Isti contra ex eo quod quaedam Propheta- 
rum vaticinia ad summos juris, et litterae apices imple- 
ta non sint , affirmant esse in futurum expectanda . 

Nunc ostendamus fictitiam prorsus esse longissimam 
illam temporis intercapedinem inter supremum Judicis ad- 
ventum, et Antichristi persecutionem, adeoque Hebraeo- 
rum conversionem . . , , 

Et sane invictissimum ac locupletissimum testimonium 
habemus ex ore ipsius Veritatis prolatum . Christus Do- 
minus enim Matth. Cap. 24. tempora illa nobis exhibens » 
postquam dixisset : surrecturos eo tempore Pseudo-Chri - 
stos , et Pseudo-Prophetas : et daturos signa magna , et prodigia , 
ita ut in errorem inducantur (si fieri potest ) etiam electi ; subdit e 
vestigio : statim autem post tribulationem dierum illorum • Sol 
obscurabitur , et Luna non dabit lumen suum , et stellae cadent 
de Coelo , et virtutes Coelorum commovebuntur : et tunc pa* 
rebit sionum Filii hominis in Coelo : et videbunt Filium horni - 

O • * 

nis venientem m nubibus Coeli et mittet Angelos suos cum 

H tuba , et voce magna : et congregabunt electos ejus a quatuov 
ventis , a summis Coelorum usque ad terminos eorum . 
•Quibus in verbis duo potissimum animadvertenda sunt. 
I. Antichristi et satellitum ejus persecutio, quam prioribus 
verbis indicat : praecipue per id quod ante praemiserat 
v. 21 . Erit tunc tribulatio magna , qualis non fuit ab initio mun- 
di usque modo , neque fiet . Quod est limpidissimum argu. 
me»tum acerrimae illius , et omnium maximae contra Ec- 
clesiam Christi persecutionis . II. notandum velim to' 
statim post tribulationem dierum illorum . Quo loquendi mo- 
do aperte innuit nullum, et quidem diuturnum intervallum, 
quale isti comminiscuntur, intercessurum inter Antichristi 
•persecutionem, et adventum Filii hominis ad Judicium. At- 
que idcirco haec fuit sempcr omnium Christianorum per- 
suasio jam inde a primo exortu Christianae Religionis . 

Hinc palam est. Sanctos Patres , qui persecutionem 
Antichristi cum extrema mundi clausula conjunxere , non 
proprio sensu et conjectura fuisse locutos , sed oraculis 
Scripturarum , et traditione majorum admonitos . 

Quare minus prudenter novelli ii scriptores asserunt, 
• licere sibi a Parum sententia desciscere ; propterea quod 
•ipsi proprio ingenio hac in re decepti sint ; Non enim 
id humana conjectura , sed ex verbis Christi Domini » 
jet Apostoli , subindeque traditione per manus acccepta 
docuerunt - Haec duo enim accurate , et diligenter 
in hac materia distinguenda sunt ; Alterum quod per- 
tinet ad humanam conjecturam ; an scilicet ex datis 
signis , et circumstantiis conjiciatur proxime instare , vel 
procul esse Judicii diem i alterum , an latissimum , vel 
breve futurum sit temporis .spatium , inter vexationem An- 
tichristi # et extremam Judicii diem . In 

'■ • In primo casu facile errari potest * quinimmo sem-. 
per errabitur ; cum verissima sint vertra Christi Domini 
asserentis Matth. 24. vers. 3 , 6 . et seq. De die autem illa et 
hora nemo scit , neque Angeli Coelorum , nisi solus Pater . Si- 
cut autem in diebus Noe , ita erit adventus Filii hominis . Si- 
cut enim ec. In altero autem capite longe diversa res est ; 
nam tantum abest , ut non possit illa res dignosci , quin 
potius oportet eam ex sacris litteris deductam confitfri . 
Quod illustrari potest exemplo Fidelium Thessalonicensium . 

Ii namque nonnullorum rumoribus acceptis temere puta- 
verunt, instare diem Domini ( en prior casus humanae con? 
jecturae ) . At D. Paulus scripta ad eos secunda epistola, 
instruit ipsos docetque , non instare diem Domini , nisi 
praecesserit Antichristi persecutio. Testimonium , quod 
in ima ora pagellae subjicio ( a ) clarissimum est. Hic non 
est humanae conjecturae locus : in hoc minime decepti 
sunt cum D. Paulo SS. PP. quippe id fixum eorum animist 
inerat : cum impressionem in fideles exercuerit jAnti- 
christus, tunc instare diem Domini . Quid enim est insta- 
re , sicut etgraecum «mW#*»*, nisi imminere , in proximo, 
jamjam adesse? Perspicuam ergo est , Patres non huma- 
na conjectura nixos , sed Apostolica magis auctoritate id 
quod Auctores isti impugnant , asseruisse * 

Videamus nunc quid istos Auctores impulit, ut a com-> 

muni sententia discederent » Ajunt primo se non posse 

ali- 

- 1 • . . . . » f * • . 

(4) , Thessalon. 2. Cap. 2* per nos missam > quasi instet die$ 
vers. 1. et seqq. Figamus vos Fra* Domini . 7 ^e quis vos seducat ullo 
tres , ut non cito moveamini a ve - modo quoniam nisi venerit disces • 

diter satis percipere , qua rasione brevi interjacente 
spatio , per Hebraeos gerenda sint ea omnia , et qui- 
dem magnifica et splendida , quae in sacris Propheta- 
rum libris praedicuntur. Deinde et illa res eosdem non 
parum commovit; quod res tam insignis , tamque vivi- 
dis coloribus a SS. Prophetis expressa , ut Conversio Ju- 
daeorum, exposcere videatur , non breve, sed latissimum 
temporis intervallum . 

Sed ut ab hoc postremo exordiamur ; non video quid 
brevitas temporis obsit rei tam illustri, magnificeque a sa. 
eris Auctoribus praedicatae. Res quidem splendidissimae 
et maximae, praesertim si Dei protectio , et operatio inter- 
veniat , in brevissimo non modo spatio , sed etiam momen- 
to effici poterunt . Jure autem exhibetur conversio Iudaeo- 
rum , ut res miranda . Nam quod magis mirum esse po- 
test , quam Gentem integram , tamdiu profundissima coe- 
‘citate detentam , tam pervicacem , et in prava sua per- 
suasione obfirmatam , -tandem posito densissimo velami- 
ne , mentibus ipsorum oppanso , ad lucem veritatis ma- 
xima promptitudine advocandam? 

Superest alterum , quod majorem fortasse operam 
poscit . Agglomerant siquidem, et hinc inde excerpunt ora- 
cula Prophetarum , quibus , ut nostris auctoribus vi- 
detur, praedicuntur res gerendae per Hebraeos a conver- 
sione sua . Asserunt enim ex dictis Prophetarum con- 
stare , Hebraeam Nationem post ipsius ad Christi Fidem 
reductionem , ita fervido , et eximio erga Deum famu- 
latu futuram , ut ejusdem cultum per omnem , qua late 
patet. Orbem, instituat, aut reparet; Magnamque po- 
pulorum vim et multitudinem > quae numquam antea 

Evan- 


53 

Evangelio aures praebuerat , ipsorum opera Christo cre- 
dituram , 

Sed in eo primum , ut superius ostendimus , et se- 
cum , et cum Apostolo confligunt . Apostolus enim vult 
tunc Israelem salvandum fore , cum in Ecclesiam intrarit 
plenitudo Gentium . At isti comminiscuntur gentium plenitu- 
dinem opera Judaeorum efficiendam . 

Deinde oracula Prophetarum admodum prave ab 
illis exponuntur , cum detorqueantur a proprio et nativo 
sensu , in alium prorsus alienum . Illa enim oracula in~ 
telliguntur de Apostolis , qui ex Judaeis prognati erant, 
quique ad gentes convertendas perrexerunt ; necnon de 
ipsorum successoribus , qui opus ab illis incoeptum pro- 
pagarunt . Quam in rem apte quadrat illud Ps. 44. Pro 
Patribus tuis nati sunt tibi Filii': constitues eos Principes su- 
per omnem terram . Quo in sensu Sanctos Patres, univer- 
cosque pene , praecipue veteres. Sacrae Scripturae Inter- 
pretes consentientes habemus. 

Deinde cur reformidant spiritualem Israelem , idest 
Ecclesiam , in illis ipsis locis intelligere, quod non mo- 
do sana ratio (a) , sed etiam Sancti Patres (b) , quin et 

E ipsa 

(a) Certe id ratio , et consue* arboris per insitionem alteri agglu- 
tudo hominum suadet. Quippe si tinatur , sicut ex hujus succo tra- 
quis in alterius familiam ct haeredi- hit vitam, ita et nomen . . Nam 
tatem transfertur , solet et ejusdem Et saepe alterius ramos impune 
cognomen mutuari, ut patet prae* videmus v 

sertim in adoptionibus . Et ne ab Vertere in alterius , mutatamque 
Apostoli exemplo recedamus ( qui insita mala 4 . 

<.✓-»• «» * * . -s . • * •. . ' * - 

ipsa Sac. Scriptura tum veteris , turtl novi Testamen- 
ti (0 necessario intelligendum esse indicant ? Hoc pa- • 
cto omnia aptissime concinent ; nam illa quae ipsi in 
Hebraeos detorquent , in Israelitas secundum spiritum , 
idest Christianos mirifice convenient : quippe hi omni 
tempore non destitere conversionem gentium paganarum 
procurare ^ ac promovere, ut ex historiae Eccle>iasticae 
monumentis constat apertissime. Et tanto magis debe- 
rent Adversarii in hunc sensum confugere , atque huc 
se tutos recipere; quod in illis ipsis locis non pauca re- 
periantur, quae illis sunt adversa, ut videre est in no- 
ta subjecta (d) . 

Sed 


'■SS. PP. et Doctoribus, praesertim 
S. » Augustino ; qui hoc principio usi, 
universa fere quae de Hebraeis di- 
cuntur, Christianis attribuunt. 

(r) Patet primo ex verbis S. Io. 
Baptistae , sic alloquentis Pharisaeos, 
quos prius appellarat progenies vi- 
perarum : T^e velitis , inquit , dicere 
intra vos t Tatrem habemus libra- 
bam . Dico enim vobis , quoniam 
potens est Deus de lapidibus istis 
suscitare Filios tbrahae . Sequi- 
tur hac in re disertissimus D. Tau- 
lus ‘, qui pussim in suis episto- 
lis secernit Israelcm secundum car- 
nem ablsraele secundum spiritum. 
Unum aut alterum indicabimus . 
Quorum primum extat adRom. p. ; 


t 


T^on omnes, qui ex Israel sunt , ii sunt 
Israelitae : neque qui semen sunt 
^ tbrahae , omnes Filii .... idest , 
non qui Filii carnis , ii Filii Dei ; 
sed qui Filii sunt promissionis aesti- 
mantur in semine . Item ad Galat: 
3. vers. 29. Si autem vos Chri- 
sti : ergo semen ^ tbrahae estis , se- 
cundum promissionis haeredes . Quod 
iterum cap. 4. exemplo duorum 
Abrahac filiorum Ismaelis , et 
Isaac confirmat : ac denique conclu- 
dit : 7 \os autem Fratres secundum 

Isaac promissionis Filii sumus 

Itaque non sumus ancillae Filii , 
sed liberae . 

(d) Unum , aut alterum hic , spe- 
ciminis caussa, exhibemus . Statuunt 
. ni- 

Sed illi rursus , ut suas opiniones tueantur quosdam 
▼eluti Canones statuunt , qui etiamsi veri essent , in ip- 
sorum opinionem non quadrant : quippe rei veritas longe 
se habet . Quodque ipsorum jugulum petit , quaedam Pro- 
phetarum oracula ab ipsis pro sua opinione statuenda in 
medium adducuntur , contra expressam Apostolorum 
mentem , qui ea , occasione data , interpretati funt de 
primo Christi adventu , ut est illud Act. Apost. XV. 
vers. 13. , et seq. , quod ab Amoso Propheta olim edi- 
tum sic exponitur a S. Jacobo Fratre Domini : Viri fra- 
tres audite me . Simon narravit quemadmodum primum Deus 
visitavit sumere ex gentibus populum nomini suo . Et huic 

inter alia : Tromissiones Judaeis fa- 
ctas post Gentium vocationem , re- 
spicere novissimam illorum conver- 
sionem . Putant se id invicte probare 
ex Is. XI. , ubi cum v. 10. Proph. 
dixisset : In die illa radix Jesse , 
qui stat in signum populorum , ip 
sum gentes deprecabantur ; statim 
subdit, v.i 1. et erit in die illa : adji- 
ciet Dominus secundo manum suam 
ad possidendum residuum populi sui 
etc. Quoniam nolunt nobiscum agno- 
scere , Prophetae idem prorsus am- 
plissimum objectum , idemque tem- 
pus obversatum v. 10. 11. ctc.(per 
summam quidem injuriam ; cum 
etir.m Oratores , et Poetas summa 


E 2 con- 

branda, saepius immorari , praecipue 
si eximia sit ctpracstantissima :) ro- 
gamus tantisper Adversarios , ut ex- 
planent quinam futuri sint illi Tbi- 
listbiim (v.14. ) super quorum hu- 
meros Hebraei volabunt per mare ? 
Si nobis id exponant , eos in re- 
ctam semitam revocabimus . 

Similiter labuntur, dum Ioquen- 
tes de Judaici populi caecitate , 
ejusque curatione , Prophetam cum- 
dem inducunt , quasi eodem teno- 
re , codcmquc tempore , caderhquc 
occasione de utraque cap. 6 . et 8. 
Joqunetcm : cum , ut cetera mittamus, 
primum oraculum editum sit in anno, 
quo — >< est Rex 0:ias: alterum 

concordant verba Prophetarum , sicut scriptum est . Post haec 
revertar , et reaedificabo tabernaculum David , quod decidit : 
gt diruta ejus reaedificabo , et erigam illud , ut requirant cete * 
ri hominum Dominum , et omnes gentes , super quas invoca* 
tum est nomen meum , dicit Dominus faciens haec . Notum a 
feculo est Domino opus suum . Istud oraculum prostat Cap. IX. 
vers. ii.; Prophet. Amos, quod clarissime explicat S. Apo- 
stolus de Gentium conversione facta aevo Apostolorum . 
Et tamen novelli Scriptores nostri inter alia , quae con- 
gerunt, Sacrorum Vatum oracula; nec istud silentio prae- 
terire voluerunt , quo fortius fuas imaginationes corro- 
borarent . In idem absurdum incidunt, dum illud Zacha- 
riae Prophetae XIII. vers. io. aspicient ad me , quem confixe* 
runty quod a S. Joanne Evang. Cap. XIX. vers. 37. imple- 
tum jam dicitur; in extrema illa tempora conferunt. Sed 
quid plura ? si etiam Oraculum ejusd. Proph. Cap. IX. 
Vers. 9. : Exulta satis filia Sion , jubila filia ferusalem : ecce 
Rex tuus veniet tibi justus et Salvator : ipse pauper , et oscen - 
dens super asinam , et super pullum filium asinae : quod ma- 
nifestissime impletum esse in Christo Domino Jerosoli- 
mam adventante , etiam S. Matth. Cap. XVI. vers. 
testatur ; iidem ad futura illa tempora transferunt , et; 
suo loco per vim dimovent ? Hi sunt Canones , quos illi 
statuunt , et quidem praeter mentem Prophetarum . 

Loco harum regularum sequentes nos illis propone- 
mus. I. Ne dicta Prophetarum , quae ab Apoftolis in novo 
Teftamento jam impleta fuisse dicuntur , ea ad futura 
tempora detorqueant . II. Ut ex vaticiniis a Scriptori- 
bus novi Testamenti explicatis, normam sumant ad sen- 
sum aliorum similium deprehendendum . III. Ne dedi- 

gnen- 

gnentur spiritualem Israelem , nimirum Ecclesiam Chri- 
sti ex universis gentibus conflatam , in Prophetis agnosce- 
re. Sic enim et Patribus, et Scripturae , et Apostolis 
ipsis conformes erunt . IV. Ne velint ex obscuris et am- 
biguis aliquid , praesertim futurum , affirmare i et quod 
pejus est , perspicua et certa , per obscura et ambigua 
labefactare « Si has Regulas tenuerint , desinent tandem , 
ut confidimus , de contingentibus futuris, ne quid gravius 
dicam , hariolari . 

APPROBATIONES. 

JL-i Ibrum , qui inscribitur : Theologicae Theses de Messiae 
Regno mandante Rmo P. Fr. Thoma Maria Mamachio 
Magistro S. P. A. diligenter legi , visusque est mihi tum 
quoad Fidei Catholicae dogmata , tum quoad Christia- 
norum morum regulas , omni mendo prorsus immunis . 
Dotes vero , characteresque sempiterni illius Messiae Re- 
gni , isque erat doctissimi Authoris scopus , adeo diluci- 
de , polite , nervoseque ob oculos ponit , ut nihil supra 
desiderari posse videatur . Quamobrem dignissimum eum 
censeo qui ad Religionis bonum in publicam emittatur 
lucem . Dabam in aedibus S. Callisti die XXX. Martii an- 
no MDCCLXXXIV. 

P. A. Galletti Episcopus Cyrenensis . 


R Emi Patris Fr. Thomae M. Mamachii Sacri Palatii 
Apostolici Magistri jussis obtemperaturus attente perle- 
gi Theologicam elucubrationem , cui titulus: de Messiae 
Regno ; in qua plane nihil cenfura notandum inveni, 
immo vero omnia catholice, ornate , sapienterque confcri- 
pta sum admiratus ; ideoquc hanc ipsam typis publicis 
dignam cenfeo . Datum ex Collegio Germanico prid. 
Kal. Aprilis MDCCLXXXIV. 

‘ fohannes Castillioneus 

Majoris Praesid. Abbreviator , Sacr. Indicis Cong. Consuit. 
Apostol. Poenitent. Decretorum Doctor, et Colleg. Ger- 
manici Pro - Praeses • 

